නීති විරෝධි ආකාරයට ඖෂධ අලෙවි කරන ඖෂධ අලෙවිහල්වල බලපත්‍ර අහෝසි කිරීම සඳහා වූ නීතියක් නුදුරේදීම පාර්ලිමේන්තුවට ඉදිරිපත් කරන බව සෞඛ්‍ය ඇමැතිවරයා පවසයි.ඒ අනුව පෞද්ගලික ඖෂධ අලෙවිහල්වල නීති විරෝධීව ඖෂධ අලෙවි කිරීම නතර කිරීම සෞඛ්‍ය ඇමැති මෛත්‍රීපාල සිරිසේන මහතාගේ අරමුණ වේ.මීට සති දෙකකට පමණ පෙර පිටකොටුව ප්‍රදේශයේ කළ වැටලීමක දී නීති විරෝධීව ඖෂධ අලෙවි කළ අලෙවිහල් හිමියකු අත්අඩංගුවට ගනු ලැබීය.